Марыя Ганна Іспанская

Марыя Ганна Іспанская (; , Эскарыял — , Лінц) — іспанская інфанта, першая жонка Фердынанда III, імператара Свяшчэннай Рымскай імперыі і караля Венгрыі.

 Бацькі 
Марыя Ганна была малодшай дачкой іспанскага караля Філіпа III і Маргарыты Аўстрыйскай. Малодшая сястра Ганны Аўстрыйскай і Філіпа IV. Старэйшая сястра кардынала-інфанта Фердынанда.

 Шлюб 
Напачатку 1620-х гадоў Якаў I разглядаў Марыю Ганну як магчымую нявесту для свайго сына і спадчынніка Карла I. Карл I нават наведаў Мадрыд, каб сустрэцца з ёй. Аднак паколькі Карл I адмовіўся прыняць каталіцызм, а Марыя Ганна адмовілася выйсці замуж за ератыка, гэты саюзы не мог адбыцца.

20 лютага 1631 года Марыя Ганна выйшла замуж за свайго кузена, будучага імператара Фердынанда III, ад якога ў яе было 6 дзяцей.

 Дзеці 
 Фердынанд IV (8 верасня 1633 — 9 ліпеня 1654).
 Марыяна Аўстрыйская (23 снежня 1634 — 16 мая 1696), жонка іспанскага караля Філіпа IV. Іх сын, Карл II — апошні з Габсбургаў на іспанскім прастоле.
 Філіп Аўгуст, эрцгерцаг Аўстрыі (1637—1639).
 Максіміліян Томас, эрцгерцаг Аўстрыі (1638—1639).
 Леапольд I (9 чэрвеня 1640 — 5 мая 1705), імператар Свяшчэннай Рымскай імперыі
 Марыя Аўстрыйская (1646)

Катэгорыя:Габсбургі
Катэгорыя:Узнагароджаныя Залатой ружай
Катэгорыя:Прынцэсы Іспаніі
Катэгорыя:Інфанты Партугаліі
Катэгорыя:Эрцгерцагіні Аўстрыйскія
Катэгорыя:Памерлі пры родах